Sezona priprema za Europska prvenstva mlađih dobnih kategorija je u jeku pa je tako i na Mušku juniorsku (U18) reprezentaciju Hrvatske došao red da zasuče rukave.
Juniori su se okupili u centru svijeta – Ludbregu, a potom će za Veliku kraj Požege gdje će odigrati dvije utakmice s reprezentacijom Mađarske 1. i 2. srpnja. Zatim je u planu turnir u Francuskoj na kojem su najavljene i reprezentacije Litve i Njemačke. U Daruvaru će pak 19. i 20. srpnja odmjeriti snage sa Sjevernom Makedonijom, a 23. i 24. srpnja će u goste kod Slovenije. I tu pripreme završavaju – Europsko prvenstvo je na rasporedu od 30. srpnja do 7. kolovoza u turskom Izmiru.